CELEX: 32016R0996
Language: sl
Date: 2016-06-16 00:00:00
Title: Izvedbena uredba Komisije (EU) 2016/996 z dne 16. junija 2016 o uvrstitvi določenega blaga v kombinirano nomenklaturo

22.6.2016   
            
            
               SL
            
            
               Uradni list Evropske unije
            
            
               L 164/1
            
         IZVEDBENA UREDBA KOMISIJE (EU) 2016/996
   z dne 16. junija 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. junija 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki prahu iz posušenih listov drevesa moringa (Moringa oleifera).
                  Izdelek se uporablja kot sestavina v živilih (kot so kreme, omake, solate, pice, meso, juhe ali začimbe) ali ločeno za pripravo čajev ali kot prehransko dopolnilo.
               
               
                  1212 99 95 
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 1212 , 1212 99  in 1212 99 95 .
                  Zaradi narave zadevne rastline ta izdelek ni namenjen izključno za neposredno uživanje kot vrtnina, ampak je njegova uporaba bolj raznolika in kompleksna: uporablja se kot sestavina v različnih živilih ali ločeno za pripravo čajev ali kot prehransko dopolnilo.
                  Zato rastline Moringa oleifera ni mogoče uvrstiti kot vrtnino pod tarifno številko 0712 .
                  Uvrstitev pod tarifno številko 1211  je izključena, ker glavni namen uporabe tega izdelka kljub njegovim pozitivnim učinkom na zdravje ljudi ni „predvsem v parfumeriji, farmaciji ali za insekticidne, fungicidne ali podobne namene“, kot je navedeno v poimenovanju zadevne tarifne številke.
                  Izdelek je glede na njegove značilnosti in lastnosti treba uvrstiti pod oznako KN 1212 99 95 .